Lav et referat af nedenstående tekst:

Tekst:
Assistenttræner Lasse Stensgaard, der lige nu fungerer som cheftræner i superligaklubben AaB er glad for den opbakning, han har fået i spillertruppen, efter Lasse Steensgaard pludselig, med kort varsel, måtte forfremmes til cheftræner, da nuværende træner for superligaholdet Jacob Friis er ude på ubestemt tid, på grund af sygdom i familien. - Jeg er vel den eneste træner i Superligaen med dette job, der håber, at det bliver så kort tid så muligt. Jacob er en god kollega og ven, så jeg håber snart, han er tilbage omkring holdet, siger Lasse Stensgaard. Men lige nu er det den tidligere U-19 træner Lasse Stensgaard, der styrer træningen på AaB's anlæg med de langt mere rutinerede fodboldspillere - men han nyder alligevel stor respekt blandt spillerne. Skal spille mod tophold Lasse Stensgaard var også manden bag holdet, der sidste søndag slog SønderjyskE på udebane med 3-1, hvor Lasse Stensgaard måtte foretage flere taktiske udskiftninger, hvilket gav pote med den overraskende sejr på 3-1. Ellers udtaler den nye foreløbige cheftræner, at det eneste nye, han skal til at vende sig til, er at tale med journalister. Det er noget, som Jacob Friis altid tog sig af. Og det kommer Lasse Stensgaard nok også til at mærke på søndag, hvor AaB tager imod Superligaens tophold fra FC Midtjylland - Det bliver en fed kamp, og vi er klar, siger en spændt Lasse Stensgaard. AaB's kamp mod FC Midtjylland bliver spillet på søndag klokken 16.00 på Aalborg Portland Park og kan ses på Canal 9.

Referat:
Assistenttræner Lasse Stensgaard er midlertidigt forfremmet til cheftræner i AaB, mens Jacob Friis er ude.